Կուբական, լատինական ջազի արքա, Գրեմմիի 10-ակի, Billboard Music Awards-ի 6-ակի եւ Էմմիի դափնեկիր Արթուրո Սանդովալն արդեն Հայաստանում է եւ նոյեմբերի 6-ին հանդիպել է լրագրողների հետ․ «Այն, ինչ արդեն հասցրել եմ տեսնել, ինձ դուր է եկել: Շատ գեղեցիկ քաղաք է Երեւանը: Ես զարմանում եմ, թե ինչու այսքան հետաձգվեց իմ այստեղ գալը. շուտ էի ցանկանում այցելել Հայաստան: Քիչ բան գիտեմ Հայաստանի մասին. գիտեմ, որ փոքր երկիր է՝ մեծ մարդկանցով, մեծ սրտի տեր մարդկանցով»: